**Bursa Hungarica Felsőoktatási Önkormányzati Ösztöndíjpályázat**

Bőcs Község Önkormányzata az Emberi Erőforrás Támogatáskezelővel együttműködve ezennel kiírja 2024. évre

a **Bursa Hungarica Felsőoktatási Önkormányzati Ösztöndíjpályázatot**

Az „A” típusú pályázat felsőoktatásban tanulók részére:

10 hónap, amely a  **2023/2024. tanév második és a 2024/2025. tanév első félévére** vonatkozik.

A „B” típusú pályázat felsőoktatási tanulmányokat kezdeni kívánó fiatalok számára: 3 x 10 hónap. C**sak azok** részesülhetnek ösztöndíjban,

**a) a 2023/2024. tanévben utolsó éves, érettségi előtt álló középiskolások; vagy**

b) felsőfokú végzettséggel nem rendelkező, felsőoktatási intézménybe még felvételt nem nyert érettségizettek; és a 2024/2025. tanévtől kezdődően a nemzeti felsőoktatásról szóló 2011. évi CCIV. törvény 1. mellékletében szereplő felsőoktatási intézmény keretében teljes idejű (nappali munkarend) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

**A pályázat rögzítésének és az önkormányzathoz (nyomtatott formában) történő benyújtási határideje: 2023. november 3.**

**Részletes információ:**

www.bocskozseg.hu

www.emet.gov.hu

**A személyes és pályázati adatok feltöltését követően a pályázati űrlapot kinyomtatva és aláírva kell benyújtani a pályázónak papír alapon a Polgármesteri Hivatalba**. **A pályázat letölthető:**

<https://bursa.emet.hu/paly/palybelep.aspx>

Mivel csak a pályázati kiírásban meghatározott csatolandó mellékletekkel együttesen érvényes a pályázat, ezek hiányában formai hibásnak bizonyul.

Bőcs, 2023. október 02. **dr. Csontos Bence sk.**

**jegyző**